
	COMISIA PENTRU MEDIU ŞI ECHILIBRU ECOLOGIC


	Bucureşti,
	19.02.2014

	Nr.
	4c-27/10


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru completarea art.10 din Ordonanţa de urgenţă a Guvernului nr.196/2005 privind Fondul pentru mediu, trimisă comisiei spre dezbatere în fond, în procedură obişnuită, cu adresa nr. Plx.589 din 16 decembrie 2013 şi înregistrată cu nr.10 din 18 februarie 2014.
PREŞEDINTE,

CARMEN ILEANA MOLDOVAN

COMISIA PENTRU MEDIU ŞI ECHILIBRU ECOLOGIC
	Bucureşti,
	19.02.2014

	Nr.
	4c-27/10


R A P O R T   
   asupra propunerii legislative pentru completarea art.10 din Ordonanţa de urgenţă a Guvernului nr.196/2005 privind Fondul pentru mediu

În conformitate cu prevederile art.95 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată, spre dezbatere în fond, în procedură obişnuită, cu propunerea legislativă pentru completarea art.10 din Ordonanţa de urgenţă a Guvernului nr.196/2005 privind Fondul pentru mediu, trimisă cu adresa nr.Plx.589 din 16 decembrie 2013 şi înregistrată cu nr.10 din 18 februarie 2014. 
La întocmirea prezentului raport Comisia a avut în vedere:

· avizul favorabil al Consiliului Legislativ (nr.588/19.06.2013);
· avizul negativ al Comisiei juridice, de disciplină şi imunităţi (nr.4c-11/1519/12.02.2014);
· avizul negativ al Comisiei pentru buget, finanţe şi bănci                             (nr.4c-2/760/4.02.2014);
· punctul de vedere negativ al Guvernului (nr.1870/11.10.2013).
Propunerea legislativă are ca obiect de reglementare completarea art.10 din Ordonanţa de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificările şi completările ulterioare, în sensul ca sumele prevăzute la art.9 alin.(1) lit.f) din respectivul act normativ să nu se plătească în cazul în 
care reciclatorii utilizează, ca materii prime secundare, deşeurile lemnoase rezultate din exploatarea masei lemnoase pe picior.

Propunerea legislativă a fost respinsă de Senat în şedinţa din 10 decembrie 2013, în calitate de primă Cameră sesizată.

Comisia propune Plenului Camerei Deputaţilor respingerea propunerii legislative întrucât cu ocazia dezbaterilor s-a constatat că nu pot fi acceptaţi de la plata contribuţiei prevăzute la art.9 alin.(1) lit.f) reciclatorii care exploatează masa lemnoasă în cazul în care aceştia adună/curăţă deşeurile lemnoase rezultate în urma activităţii de exploatare, deoarece contribuţia se datorează pentru utilizarea resurselor naturale şi cei care exploatează masa lemnoasă au obligaţia de a aduna resturile rămase în urma exploatării, obligaţie prevăzută în Ordinul ministrului mediului şi pădurilor nr.1540/2011 pentru aprobarea Instrucţiunilor privind termenele, modalităţile şi perioadele de colectare, scoatere şi transport al materialului lemnos. De asemenea, s-a constatat că obligaţia de plată a sumelor prevăzute de art.9 alin.(1) lit.f) din Ordonanţa de urgenţă a Guvernului nr.196/2005 revine administratorilor sau proprietarilor pădurilor, nu reciclatorilor deşeurilor lemnoase, ca procent din vânzarea masei lemnoase şi/sau a materialelor lemnoase şi din prelucrarea acestora, pentru a se crea ipoteza apariţiei deşeurilor lemnoase.
În raport cu obiectul şi conţinutul reglementării, propunerea legislativă face parte din categoria legilor ordinare.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 18 februarie 2014.
La lucrările comisiei au fost prezenţi 19 deputaţi, din totalul de 20 membri ai comisiei.

La dezbateri a participat, ca invitat, în conformitate cu prevederile art.54 şi 55 din Regulamentul Camerei Deputaţilor, republicat, Adrian Giarâp, preşedintele Administraţiei Fondului pentru Mediu.
Raportul de respingere al comisiei a fost adoptat cu majoritate de voturi (2abţineri).
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,


	                  SECRETAR,

	CARMEN ILEANA MOLDOVAN


	Thuma Hubert Petru Ştefan

